﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net PROGRAMUL LITURGIC ÎN SAPTAMANA 8 - 14 MAI 2017 Miercuri 10 mai: Acatistul Sfintei Învieri a Domnului 6 00 PM Vineri 12 mai: Paraclisul Maicii Domnului 6 00 PM âmbata 13 mai : Utrenie, Sfânta Liturghie și Parastas 8 30 AM Duminica 14 mai: Utrenie și Sfânta Liturghie 8 30 AM Preot Paroh: Marius Daniel Dumitrescu 917 592 2571 – mobil Î aces EVANGHELIA DIN DUMINICA A PATRA DUPA PASTI n vremea aceea era o sărbătoare a iudeilor şi Iisus S-a suit la Ierusalim Iar în Ierusalim, lângă Poarta Oilor, era o scăldătoare, care se numea pe evreieşte Vitezda, având cinci pridvoare În acestea zăcea mulţime de bolnavi, orbi, şchiopi, uscaţi, aşteptând mişcarea apei Căci un înger al Domnului se cobora din când în când în scăldătoare şi tulbura apa şi cine intra întâi, după tulburarea apei, se făcea sănătos, de orice boală era cuprins Şi era acolo un om care era bolnav de treizeci şi opt de ani Iisus, văzându-l pe acesta zăcând şi, ştiind că este aşa încă de multă vreme, i-a zis: Voieşti să te faci sănătos? Bolnavul I-a răspuns: Doamne, nu am om ca să mă arunce în scăldătoare când se tulbură apa; că, până când vin eu, altul se coboară înaintea mea Iisus i-a zis: Scoală-te, ia-ţi patul tău şi umblă Şi, îndată, omul s-a făcut sănătos şi şi-a luat patul şi umbla Dar în ziua aceea era sâmbătă Deci ziceau iudeii către cel vindecat: Este zi de sâmbătă şi nu-ţi este îngăduit să-ţi iei patul El le-a răspuns: Cel ce m- a făcut sănătos, Acela mi-a zis: Ia-ţi patul şi umblă Ei l-au întrebat: Cine este omul care ţi-a zis: Ia-ţi patul tău şi umblă? Iar cel vindecat nu ştia cine este, căci Iisus se dăduse la o parte din mulţimea care era în acel loc După aceasta, Iisus l-a aflat în templu şi i-a zis: Iată că te-ai făcut sănătos De acum să nu mai păcătuieşti, ca să nu ţi se întâmple ceva mai rău Atunci omul a plecat şi a spus iudeilor că Iisus este Cel ce l-a făcut sănătos (Ioan 5, 1 – 15) Omul bun si bunatatea lui Omul bun este o ființă care seamănă cu Dumnezeu și lucrează împreună cu Dumnezeu Bunătatea nu este o valoare de ordin estetic, ci este o valoare morală, care în forma ei desăvârșită este o valoare religioasă Bunătatea are legătură cu Dumnezeu, care este izvorul ei Ea nu este de la lume și din lume, ca și iubirea, ci se îndreaptă spre oamenii din lume Bunătatea se naște într-o relație vie, concretă între doi sau mai mulți oameni ea nu urlă de singurătate, ci este glasul de iubire transformat și în șoapte de iubire, dar mai ales în fapte de iubire Omul bun nu este bun cu toată lumea, risipind bunătatea lui cu oricine, oricând și oricum Bunătatea omului bun se arată doar cu acei oameni cu care și Dumnezeu este bun; cu unii oamenii Dumnezeu este drept fără a înceta să fie bun Omul bun își arată bunătatea atunci când este nevoie de ea, când cineva are nevoie de această bunătate, care se manifestă în multe feluri; poate fi o mângâiere, poate fi o îmbrățișare, poate fi și un zâmbet, dar nu rămâne doar zâmbet încremenit într-o poză Omul bun ți-a potolit foamea, setea, dorul omul bun te îmbracă, nu te dezbracă Omul bun te poară în rugăciunile sale, nu doar în gândurile sale Omul bun binecuvintează pământul pe care îl calci, curățindu-l de spini, de pietre ca să nu-ți rănești umbletul prin lume El sfințește locul unde-ți pleci capul a odihnă și îți arată calea spre mântuire cu raze de lumină Omul bun dojenește uneori, dar o face cu mare durere, cu durerea facerii puiului de om pe care vrea să-l învețe a deveni om Bunătatea poate fi adiere de vânt, dar poate fi și lovitură de daltă care cioplește inimile de piatră și sufletele asprite poate fi foc arzător ce călește și dezgheață inimile, poate fi ploaie binecuvântată ce rodește, poate fi vijelie ce întărăște rădăcinile copacilor plăpânzi, dar și cer senin ce aduce bucurie Bunătatea are o mie de chipuri de sfinți Omul bun este și atunci când îți spune nu doar ceea ce vrei să auzi , ci și ceea ce nu vrei să auzi, nu vei auzi din gura lui doar vorbe de lingușeală și laude, ci și cuvinte adevărate neînvelite cu dibăcia vicleniei, a minciunii, a fățărniciei Omul bun este alături de tine și rămâne alături de tine mai ales când când durerile au venit peste tine, iar necazurile au dat buzna Omul bun nu este cel care îți dăruiește doar admirația sa când tu strălucești, ci îți aduce și compasiunea lui atunci când s-au îngrămădit norii deasupra ta De fapt omul bun este mai ales cel care plânge odată cu tine, nu doar cel care râde cu tine Omul bun te ajută să te ridici când ai căzut întânzându-ți o mână Omul bun îți dăruiește flori adevărate, nu flori de plastic, nu vorbe îndulcite artificial, ci cuvinte izvorâte din străfundurile inimii sale bune, îți dăruiește un chip de suflet, nu o poză de revistă Omul bun are un fond bun, nu doar o formă bună Omul bun nu este o poză prelucrată pe calculator, ci o icoană a iubirii jertfelnice Oamenii buni vin acolo unde este suferință, nu pe acolo pe unde este hlizeală, spoială și batjocură, ci unde este hohot de plâns Omul bun nu-ți promite în dar luna de pe cer, dar îți dăruiește tot ceea ce are el, tot ceea ce este el, tot ceea ce știe el Omul bun este alături de tine mai ales atunci când nu poți, când nu știi, când ești căzut, când te-ai rătăcit prin lume Omul bun este tot timpul lângă tine de aproape sau de departe te ține în brațe când șchiopătezi, îți veghează somnul, de poartă în iubirea lui, în dorurile lui, zi de zi, ceas de ceas Omul bun este daruit de Dumnezeu, iar bunătatea lui este darul lui pentru tine atunci când ai avut cea mai mare nevoie, când ai avut cea mai mare durere el îți strânge lacrimile tale în căușul inimii lui și le numără pe toate Omul bun este lângă tine când ai fost părăsit de toți, nu doar când ești iubit de toți Omul bun este mărinimos, dă totul, statornic și iubește până la capăt Pr Alin-Cristian Preotu